stanford-oval/wikipedia huggingface dataset:
Pamela Anderson
Ura > Mallina

Pamela Andersonin ura mallina lähti äkkijyrkkään nousuun kesällä 1989. Anderson oli ystäviensä kanssa katsomassa Vancouverissa kanadalaisen jalkapallon ottelua, jonka aikana stadionin näytölle poimittiin kuva yleisön joukosta: Pamela Anderson yllään kanadalaisen Labatt's-oluen mainospaita. Anderson saateltiin kentälle yleisön osoittaessa suosiota. Kun Labatt'sin edustaja kuuli yleisön reaktiosta, olutpanimo tarjosi Andersonille mannekiinisopimusta. Hän suostui.
Vuoden 1989 lokakuussa Anderson poseerasi ensimmäisen kerran miestenlehti Playboyssa. Helmikuussa 1990 Playboy valitsi Andersonin kuukauden "Playmateksi". Tammikuussa 2007 Anderson oli Playboy-lehden kannessa jo kahdettatoista kertaa.lähde?
Ura > Näyttelijänä

Pamela Anderson sai pian televisiotyötä tullessaan ensin tunnetuksi suuren olutmerkin mainostajana ja Playboy-tyttönä. Anderson teki läpimurtonsa vuosina 1991–1993 työkalutyttö Lisan roolissa komediasarjassa Koti kuntoon (Home Improvement). Andersonin saama huomio poiki hänelle hengenpelastaja C. J. Parkerin roolin viihdesarjassa Baywatch. Hän näytteli sarjassa vuodet 1992–1997 ja nousi sen myötä maailmanlaajuiseksi kuuluisuudeksi. Vuonna 2003 Pamela oli myös mukana sarjasta tehdyssä elokuvassa Baywatch: Hawaiian Wedding.
Andersonia, jonka tavaramerkki Baywatchissa oli hidastettu juoksu hiekkarannalla kirkkaanpunaisessa uimapuvussa, kutsuttiin 1990-luvun suurimmaksi seksisymboliksi. Hän oli myös ensimmäisiä naistähtiä, joka sai kuuluisuutta silikonirintojensa ansiosta. Baywatchin menestyksen jälkeen Anderson näytteli pääosaa elokuvassa Barb Wire (1996), jonka tarkoitus oli avata hänelle tie elokuvatähdeksi, mutta joka menestyi huonosti. Kaksi vuotta sen jälkeen hän sai pääosan Vallery Ironsin roolissa sarjassa V.I.P., jota jatkettiin vuoteen 2002.
Vuonna 2004 Anderson sai taas näkyvyyttä poseeraamalla Playboylle, ensi kertaa kokonaan alastomana. Myöhemmin samana vuonna hän poseerasi alastomana myös Stuff- ja GQ-lehdille.
Anderson palasi televisioon keväällä 2005 sarjassa nimeltä Rivien välistä (Stacked). Kyseisessä sarjassa Anderson näytteli Skyler Daytonia, kaunotarta, joka menee töihin kirjakauppaan. Vuonna 2006 sarja lopetettiin sen vähäisen katsojamäärän vuoksi. Kesäkuussa 2006 Pamela Anderson sai oman tähden Kanadan Walk of Fame -kävelykadulle. Samana vuonna hän esiintyi elokuvassa Borat, jossa elokuvan päähenkilö haluaa kidnapata ja naida Andersonin.
Anderson vieraili kolme päivää Australian Big Brother -sarjassa heinäkuussa 2008. Kuukautta myöhemmin alkoi hänen oma tositv-ohjelmansa, jota näytettiin myös Suomessa Subtv:llä alkuvuodesta 2009.
Vuonna 2010 Anderson oli mukana Amerikan Tanssii tähtien kanssa-ohjelmassa.
Anderson on esiintynyt myös pienissä sivuosarooleissa. Hän on esiintynyt muun muassa kahdesti vierailevana tähtenä Futurama-piirretyssä ja kahdesti Nanny-komediasarjassa vierailevana tähtenä vuonna 1997. Hän vieraili myös sarjassa Pulmuset jaksossa "Al...with Kelly" vuonna 1990 ja jaksossa "Route 666: Part 2" vuonna 1991. Lisäksi Anderson esiintyi vuonna 2006 Kanye Westin musiikkivideolla "Touch the sky". Andersonilla oli myös pieni rooli elokuvan Scary Movie 3 alussa.
Vuonna 2017 Anderson palasi Casey Jean Parkerin rooliin Baywatch-elokuvassa.
Yksityiselämä

Anderson joutui vain kahdeksan vuoden ikäisenä lastenhoitajansa seksuaalisen hyväksikäytön uhriksi kolmen vuoden ajaksi, kunnes kyseinen hoitaja kuoli.
Anderson meni naimisiin rockmuusikko Tommy Leen kanssa vuonna 1995. Avioliiton ajan Anderson tunnettiin nimellä Pamela Anderson Lee tai Pamela Lee. Avioliitto nousi skandaalinkäryisiin otsikoihin, kun pariskunnan kuvaama kotiseksivideo varastettiin ja se päätyi internetiin.
Parilla on kaksi yhteistä lasta; Brandon Thomas Lee ja Dylan Jagger Lee, joka on saanut nimensä Andersonin isoisoisän mukaan. Pari erosi vuonna 1998.
Anderson avioitui toisen kerran 29. heinäkuuta 2006 muusikko Kid Rockin kanssa. Avioliitto kesti vain muutaman kuukauden päättyen Andersonin avioerohakemukseen marraskuussa 2006. Pari oli kihlautunut Las Vegasissa vuonna 2002, mutta kihlaus purettiin jo seuraavana vuonna. Sittemmin he palasivat takaisin yhteen.
Pamela on ollut myös naimisissa Paris Hiltonin entisen poikaystävän Rick Salomonin kanssa. He avioituivat 6. lokakuuta 2007, mutta avioliitto rikkoutui vain 10 viikkoa myöhemmin Andersonin haettua avioeroa. Julkisuudessa ilmoitettiin kuitenkin tämän jälkeen hänen peruuttaneen erohakemuksensa, mutta Anderson kuitenkin haki avioliiton mitätöimistä uudestaan helmikuussa 2008 uskottomuuden takia. Liiton purku vahvistettiin oikeudessa maaliskuussa 2008.
Anderson avioitui neljännen kerran vuoden 2020 tammikuussa elokuvatuottaja Jon Petersin kanssa. Aiemmin 1980-luvulla seurustellut pari erosi 12 päivää häiden jälkeen 2. helmikuuta 2020.
Andersonin viiden aviomies on Dan Hayhurst, jonka kanssa häät pidettiin jouluna 2020.
Vuonna 2004 Anderson julkaisi kirjan nimeltä Star. Kirja on kertomus tytöstä, jonka elämä muuttuu täysin hänen tullessaan kuuluisaksi julkkikseksi. Anderson kirjoitti omien sanojensa mukaan kirjan omasta elämästään (ainoastaan fiktiivisillä henkilönimillä ja muutamalla fiktiivisellä tapahtumalla). Kirjan jatko-osa Star Struck julkaistiin vuonna 2005.
Anderson on ollut kasvissyöjä varhaisteini-iästä lähtien. Hän on eläinaktivisti ja eläinoikeusjärjestö PETAn jäsen. Yksi Andersonin suurimmista kampanjoista on ollut kampanja turkiksia vastaan. Hän on myös ollut mukana muun muassa kampanjoissa valaanpyyntiä ja pikaruokalaketju Kentucky Fried Chickeniä vastaan. Hänet on palkittu Linda McCartneyn muistopalkinnolla eläinten oikeuksien edistämiseksi tehdystä työstä. Pamela on kirjoittanut presidentti Barack Obamalle avoimen kirjeen, jossa on kehottanut tätä mm. laillistamaan marihuanan.
Kesäkuussa 2007 Anderson oli Raumanmeren juhannusjuhlien vetonaula, mutta esiintyminen lavalla jäi lyhyeksi.
Kanadansuomalaiset sukujuuret

Andersonilla on kanadansuomalaiset sukujuuret. Hänen isoisänsä isä oli alkujaan Juho Hyytiäinen, mutta vaihtoi sukunimensä Andersoniksi muuttaessaan 19-vuotiaana Saarijärveltä Amerikkaan vuonna 1908. Juhon puolison isä oli lähtöisin Lehtimäeltä.
Anderson oli ensimmäinen Kanadan 100-vuotisjuhlapäivänä syntynyt kanadalainen. Anderson sai Yhdysvaltojen kansalaisuuden asuttuaan Etelä-Kaliforniassa vuodesta 1989 asti, joten hänellä on sekä Yhdysvaltain että Kanadan kansalaisuus.
Aiheesta muualla

Wikimedia Commonsissa on kuvia tai muita tiedostoja aiheesta .
Pamela Andersonin virallinen kotisivu (englanniksi)
Pamela Anderson -fanisivu (englanniksi)
Pamela Anderson Playboy.comissa (englanniksi)
Pamela Anderson Internet Movie Databasessa. (englanniksi)
Pamela Anderson biography by Finn Film Entertainment (englanniksi)
Iltalehden Julkkislista: Pamela Anderson
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Australia  Korea  Alankomaat  Puola 
Taiteenala:  MusicBrainz 
Henkilöt:  Deutsche Synchronkartei  Trove  Elonet  Yle 
Muut:  SNAC  IdRef 
Pamela Anderson jakamassa nimikirjoituksia USS Halseylla San Diegossa Kaliforniassa vuonna 2005.
Pamela Anderson USS Ronald Reagan -lentotukialuksella 2004.
Avia B.534

Tšekkoslovakialainen Avia B.534.
Avia B.534 oli Tšekkoslovakiassa valmistettu kaksitasoinen hävittäjä, jonka suunnitteli Frantisek Novotny. Sitä käytettiin toisessa maailmansodassa, vaikkakin se oli silloin jo pahoin vanhentunut ja alitehoinen. B.534 oli kuitenkin kohtalaisen liikehtimiskykyinen, joten sitä voitiin käyttää tulitukikoneena maataistelutoiminnassa. kehitettäessä vuosina 1933 ja 1934 kone oli vielä melko moderni. Koneita osallistui Operaatio Barbarossan. Matalalla tämä ketterä kone oli hitaudestaan huolimatta hankala vastus sitä tavoitteleville torjuntahävittäjille. Konetyyppi korvattiin kuitenkin vuodesta 1943 alkaen Dewoitine D.520 -hävittäjillä.
Koneissa oli 850 hevosvoiman (634 kW) Hispano-Suizan 12Ydrs V-moottori, mikä mahdollisti 396 km/h huippunopeuden. Toimintasäde oli 580 km ja lakikorkeus 10 600 metriä. Aseistuksena oli neljä 7,7 mm (myöhemmin 7,92 mm) eteenpäin ampuvaa konekivääriä eturungossa ja enintään kuusi 20 kg pommia.
Konetta käyttivät Tšekkoslovakian lisäksi Bulgaria, Jugoslavia, Kreikka ja Saksa. Sodan aikana tapahtui sekä Tšekkoslovakia että Jugoslavia hajosivat, jolloin konetyypin käyttäjämaina jatkoivat sekä Kroatia että Slovakia.
Konetyypin Avia B.534 3-d-kaaviokuvat.
Aiheesta muualla

http://www.militaryfactory.com/aircraft/detail.asp?aircraft_id=139
http://surfcity.kund.dalnet.se/avia.htm (englanniksi)
http://www.aviastar.org/air/czech/avia_b-534.php
Atomiteoria

Tyylitelty kuva heliumatomista.
Kemiassa ja fysiikassa atomiteoria on tieteellinen teoria, jonka mukaan kaikki aine koostuu diskreeteistä eli epäjatkuvista yksiköistä eli atomeista, jotka ovat kemiallisesti jakamattomia. Atomiteoriaa kuvataan atomimallien avulla. Atomiteorian avulla pystytään selittämään tiettyjä ilmiöitä, kuten miksi aineella on tietty olomuoto tietyssä lämpötilassa. Demokritos ja Demokritoksen oppi-isä Leukippos pohtivat aineen koostumusta ja päätyivät siihen, että aine koostuu atomeista, ja että atomi on jakamaton. Jakamaton on kreikaksi atomos, josta sana atomi on johdettu. Nykyään atomien kuitenkin tiedetään koostuvan osasista ja atomeita voitavan jakaa fissioreaktioilla. Nykyisin on vallalla kvanttimekaaninen teoria, mutta sitä ovat edeltäneet Bohrin, Sommerfeldin, Rutherfordin ja Thomsonin teoriat.
Atomimallin kehitys > Varhaiset atomistit

Antiikin Kreikassa maailman ajateltiin koostuvan neljästä alkuaineesta, tulesta, vedestä, maasta ja ilmasta. Tämän ajattelumallin kehitti Empedokles 400-luvulla eaa. Myöhemmin Demokritos ja hänen opettajansa Leukipos kehittivät uuden mallin, jonka mukaan nämä neljä elementtiä koostuivat atomeista, jotka ovat jakamattomia ja niitä erottaa tyhjyys. Antiikin tunnetuin filosofi Aristoteles ei kuitenkaan uskonut tyhjiön olemassaoloon ja näin kielsi Demokritoksen mallin. Koska Aristoteleen kirjoitukset hallitsivat eurooppalaista sivistystä pitkälle keskiajalle saakka, jäi atomiteoria taka-alalle kahdeksi vuosituhanneksi. Demokritoksen malli kuitenkin säilyi jälkipolville roomalaisen runoilijan Lucretiuksen teoksen De rerum natura (Maailmankaikkeudesta) ansiosta.
Demokritoksen atomimalli on nykyiseen malliin verrattuna äärimmilleen yksinkertaistettu sekä virheellinen. Demokritoksen mallissa aine koostuu täysin jakamattomista atomeista. Nykymallissa todetaan kuitenkin että atomi jakaantuu kahteen osaan; ytimeen ja elektroniverhoon. Lisäksi Demokritos väitti eri aineiden atomien olevan erimuotoisia; veden atomien pyöreitä, tulen piikkisiä ja maa-atomien rosoisia. Oikeassa Demokritosta voidaan pitää siinä, että atomit ovat keskenään eri kokoisia, eri massaisia sekä osaltaan siinä että atomit ovat ikuisia.
Aiheesta muualla

Opetus.tv: Kemian etäopiskeluympäristö, Bohrin atomimalli
Opetus.tv: Kemian etäopiskeluympäristö, Kvanttimekaaninen atomimalli
Thomsonin "rusinapullamalli"
Rutherfordin atomimallissa on keskellä ydin, jonka ympärillä elektronit kiertävät.
Bohrin atomimallissa elektronit kiertävät vain määräetäisyyksillä olevia ratoja pitkin
Skunk Anansie

| Skunk Anansie |
| --- | --- |
 Skunk Anansie vuonna 2011
Tiedot
Toiminnassa:  1994–2001, 2009–
Tyylilaji:  punk rock, vaihtoehtorock, alternative metal, indie rock
Kotipaikka:   Lontoo, Englanti, Iso-Britannia
Laulukieli:  englanti
Jäsenet:  Skin,  laulu   Ace,  kitara   Cass,  basso   Mark Richardson,  rummut ja lyömäsoittimet (1995–2001) 
Entiset jäsenet:  Robbie France,  rummut (1994–1995) 
Levy-yhtiö:  One Little Indian   Virgin Records  
Aiheesta muualla
Kotisivut
Infobox OKNimi-testi OK: 
Skunk Anansie on brittiläinen rockyhtye, joka perustettiin vuonna 1994 Lontoossa, Englannissa. Yhtyeen muodostavat Skin (laulu), Cass (basso), Ace (kitara) ja Mark Richardson (rummut ja lyömäsoittimet). Skunk Anansie hajosi vuonna 2001, mutta palasi vuonna 2009. Yhtyeen nimi juontaa juurensa haisunäädästä sekä jamaikalaisissa kansansaduissa esiintyvästä Anansi-ihmishämähäkistä.
Jäsenet

Skin (Deborah Dyer) - laulu (1994–)
Ace (Martin Kent) - kitara (1994–)
Cass (Richard Lewis) - basso (1994–)
Mark Richardson - rummut ja lyömäsoittimet (1995–)
Robbie France - rummut (1994-1995)
Skin
Ace
Cass
Mark
Historia

Skunk Anansie soitti ensimmäisen keikkansa Lontoon Splash-klubilla maaliskuussa 1994. Ensimmäinen single "Little Baby Swastikkka" julkaistiin vuonna 1995. Samana vuonna kappaleet "Feed" ja "Selling Jesus" päätyivät Strange Days -elokuvan soundtrackille, joista tunteita herättänyt "Selling Jesus" pääsi toisena Skunk Anansien kappaleena radiosoittoon. Kyseisen kappaleen kuultuaan radiopersoona Howard Stern ennusti yhtyeelle valtavaa menestystä.
Vuonna 1995 Kerrang!-lehden lukijat äänestivät Skunk Anansien parhaaksi brittiläiseksi tulokasyhtyeeksi, ja vuonna 1996  parhaaksi brittiläiseksi live-esiintyjäksi. 1997 yhtye oli ehdolla MTV Europe Music Awards-gaalassa vuoden parhaaksi yhtyeeksi ja liveaktiksi.
Skunk Anansien debyyttilevy Paranoid and Sunburnt ilmestyi vuonna 1995 ja nousi Englannissa albumilistalla sijalle 8. Toinen pitkäsoitto Stoosh ilmestyi 1996 yltäen brittilistalla sijalle 9. Suomen virallisella listalla Stoosh sijoittui 
parhaimmillaan 11:ksi. Kolmas ja viimeinen albumi Post Orgasmic Chill saapui kauppojen hyllyille keväällä 1999. Sekä Englannissa että Suomessa levy saavutti albumilistalla sijan 12. 1990-luvulla yhtye teki maailmankiertueita mm. U2:n, 
Aerosmithin, Motörheadin, Feederin ja Lenny Kravitzin kanssa.
Skunk Anansieta on yritetty leimata "poliittiseksi" yhtyeeksi, mutta yhtyeen jäsenet ovat painottaneet että he käyttäisivät mieluummin vain termiä "rockbändi". Skin on tosin kuvaillut Skunk Anansieta "clit-rock"-yhtyeeksi, jonka All Music Guide on määritellyt "heavy metalin ja vihaisen mustan feminismin sekoitukseksi". Skinin ja Acen mukaan yhtyeen musiikki on saanut vaikutteita mm. Sex Pistolsilta, Blondielta,  dubista, reggaesta, elektronisesta musiikista, hip-hopista sekä maailmanmusiikista.
Yhtyeen hajoamisen jälkeen Skin on jatkanut soolouralla julkaisten debyyttilevynsä Fleshwounds vuonna 2003 ja toisen albuminsa Fake Chemical State maaliskuussa 2006. Ace julkaisi soololevyn Still Hungry 2003 ja on työskennellyt 'Inner Mantra' -nimisen yhtyeen kanssa. Mark Richardson toimii nykyään Feeder-yhtyeen rumpalina, ja on soittanut rumpuja myös joissakin Skinin Fake Chemical State -albumin kappaleissa. Cassin arvellaan keskittyneen valokuvaukseen. Vuonna 2002 hän levytti Gary Mooren ja Darrin Mooneyn kanssa albumin Scars samannimisellä kokoonpanolla. Hän on myös soittanut eri instrumentteja Skinin Fleshwounds -soololevyllä.
Comeback

Yhtye teki comebackin esiintymislavoille vuonna 2009. Yhtye on kierrellyt maailmalla jo kauan ja esiintyy suomessa 5 päivä kesäkuuta Helsinki Live One Day Rock Festivalilla mm. Guns N' Rosesin kanssa. Yhtye on ilmoittanut julkaisevansa uuden studioalbumin vuonna 2010.
Diskografia

| Nimi | Julkaistu |
| --- | --- |
Paranoid & Sunburnt: Syyskuu, 1995
Stoosh: Lokakuu, 1996
Post Orgasmic Chill: Maaliskuu, 1999
Paranoid & Sunburnt CD+DVD: Joulukuu, 2005

Stoosh CD+DVD: Joulukuu, 2005

Smashes and Trashes: Marraskuu, 2009

Wonderlustre: Syyskuu, 2010

Black Traffic : Syyskuu, 2012

Anarchytecture: Tammikuu, 2016

The Painful Truth: Toukokuu, 2025
Aiheesta muualla

Wikimedia Commonsissa on kuvia tai muita tiedostoja aiheesta .
Skinmusic.net - Skinin viralliset sivut, sisältävät Skunk Anansie -materiaalia (englanniksi)
Skin (Barcelona, 2011).
Anders Auvinen

Anders Auvinen (31. tammikuuta 1843 Kitee – 7. lokakuuta 1915 Savonlinna) oli suomalainen Savonlinnassa vaikuttanut kauppias, laivanvarustaja, sahanomistaja ja kauppaneuvos.
Auvisen vanhemmat olivat maanviljelijä Heikki Auvinen ja Katri Havukainen. Koska kotitila oli liian pieni tarjoamaan elantoa, Anders lähti 16-vuotiaana syyskuussa 1859 liikeapulaiseksi Savonlinnaan kauppias Ivan Abramoffin palvelukseen. Auvinen palveli liikeapulaisena 14 vuotta ensin Abramoffin ja vuodesta 1863 Stepan Schataloffin liikkeessä. Hän kävi myös lyhyen kauppakoulukurssin 1870 Turussa.
Auvinen sai 1873 porvarinoikeudet Savonlinnan maistraatilta ja 10. huhtikuuta 1873 hän avasi oman liikkeensä Juhlevskyn talossa. Vuonna 1876 Auvinen rakensi oman talon Olavinkadun varrelle ja siirsi liikkeensä sinne. Auvinen harjoitti sekä tukku- että vähittäiskauppaa ja hänen liikkeellään oli neljä sivumyymälää maaseudulla. Vuonna 1887 hän osti Punkaharjun Putikossa sijainneen vanhan vesisahan. Hän perusti Putikkoon uudenaikaisen höyrysahan ja perusti Putikkoon aikaa myöten myös laivatelakan, höyrymyllyn, tervapolttimon, meijerin, rinkelileipomon sekä vähittäiskaupan. Auvinen toimi myös Savonlinnan Höyrylaiva Oy:n toimitusjohtajana ja hän oli osakkaana useissa paikallisissa yrityksissä. Auvinen oli Savonlinnan kaupunginvaltuuston jäsenenä neljään otteeseen vuosien 1875–1901 välillä. Hän sai kauppaneuvoksen arvon 1907.
Vuonna 1894 Auvinen ryhtyi laivanvarustajaksi. Hänen aluksensa kuljettivat rahtia erityisesti Savonlinnan ja Pietarin välillä. Vuonna 1910 Auvinen muodosti omistuksistaan And. Auvinen Osakeyhtiö -nimisen yhtiön. Anders Auvisen kuoltua yhtiön johdossa toimivat hänen poikansa kauppaneuvos Johan Aleksander Auvinen, johtaja Viktor Edvard Auvinen (1876–1936) ja agronomi Yrjö Heikki Auvinen (1884–1935).
Auvinen kuului vuoden 1899 suureen lähetystöön Savonlinnan edustajana.
Anders Auvinen oli naimisissa vuodesta 1873 kauppias Stepan Schataloffin tyttären Olga Schataloffin kanssa. Heillä oli kymmenen lasta.
Kirjallisuutta

Esko Pakkanen : Auvisen laivat. Suomen höyrypursiseura, Vantaa 1997 ISBN 951-97287-1-6
Aiheesta muualla

Sakari Auvinen: / Auvinen, Anders (1843 - 1915) Kansallisbiografia-verkkojulkaisu (maksullinen). 18.6.1999 (päivitetty 7.10.2008). Helsinki:  Suomalaisen Kirjallisuuden Seura.
And. Auvinen Oy yhtiöhistoriaa
| Auktoriteettitunnisteet  |
| --- | --- |
Kansalliset:  Suomi (KANTO) 
Henkilöt:  Kansallisbiografia  Biografiasampo
Asko Kilpeläinen

Asko Kilpeläinen (s. 30. huhtikuuta 1975) on aktiiviuransa jo päättänyt suomalainen kymmenottelija. Hän edusti koko uransa ajan Helsingin Kisa-Veikkoja ja hänen valmentajanaan toimi Reijo Siitonen. Kalevan kisoista hän saavutti kymmenottelun hopeaa vuonna 1998. Lisäksi hän saavutti urallaan sisäratojen SM-kisoista seitsenottelun hopeaa vuonna 1999 sekä pronssia vuonna 1998. Virallisissa kilpailuissa hän ei ole esiintynyt vuoden 2002 jälkeen.
Tõnu Kilgas

| Tõnu Kilgas |
| --- | --- |
 Kilgas vuonna 2014.
Henkilötiedot
Syntynyt: 13. elokuuta 1954  Tartto, Viro
Kuollut: 25. toukokuuta 2021 (66 vuotta)
Ammatti:  näyttelijä, laulaja
Aiheesta muualla
IMDb
Tõnu Kilgas (13. elokuuta 1954 Tartto – 25. toukokuuta 2021) oli virolainen näyttelijä ja laulaja (baritoni).
Elämä ja ura

Kilgas syntyi vuonna 1954 Tartossa. Hänen vanhempansa Ellen Kaarma ja Lembit Mägedi olivat näyttelijöitä Vanemuine-teatterissa. Kilgas opiskeli laulua ja kuoronjohtoa tarttolaisessa Heino Elleri Muusikakoolissa ja valmistui sieltä vuonna 1977. Hän työskenteli vuosina 1976–84 Vanemuine-teatterissa ja vuosina 1984–2001 Estonia-teatterissa. Sittemmin hän työskenteli Vanalinnastuudio-teatterissa ja vapaana ammatinharjoittajana. Teatterin ja oopperan lisäksi hän esiintyi uransa aikana myös elokuvissa ja televisiosarjoissa, kuten Õnne 13:ssa Harry Ahvenen roolissa sarjan alusta lähtien (1993–2020). Syksyllä 2020 hän kertoi sairastuneensa syöpään. Hän kuoli toukokuussa 2021.
Atria

| Atria Oyj |
| --- | --- |

Tunnuslause:  Perhetiloilta vuodesta 1903
Yritysmuoto:  julkinen osakeyhtiö
Osake:  OMXH: ATRAV
Perustettu:  1903
Toimitusjohtaja:  Kai Gyllström
Puheenjohtaja:  Seppo Paavola
Kotipaikka:  Kuopio, Suomi
Toiminta-alue:  Pohjoismaat, Viro
Toimiala:  liha- ja siipikarjatuotteiden valmistus
Tuotteet:  liha, lihavalmisteet, valmisruoka, pikaruoka
Liikevaihto:   1 696,7 milj. € (2022)
Liikevoitto:   49,0 milj. € (2022)
Henkilöstö:   3 698 (FTE, keskim. 2022)
Kotisivu:  www.atria.com
Infobox OKVirheellinen NIMI-arvo: 
Atrian toimistorakennus Seinäjoella.
Nurmon ruokatehdas on Atrian suurteurastamo Seinäjoen pohjoispuolella.
Atria Oyj on suomalainen elintarviketeollisuuden yritys.
Atria-konserni jakaantuu kolmeen liiketoiminta-alueeseen, jotka ovat Atria Suomi, Atria Ruotsi ja Atria Tanska & Viro. Atrian asiakasryhmiä ovat päivittäistavarakauppa, Foodservice -asiakkaat ja alan teollisuus. Lisäksi sillä on omiin tuotemerkkeihin perustuvaa Fast Food -konseptiliiketoimintaa.
Atrian juuret ulottuvat vuoteen 1903, jolloin perustettiin sen vanhin omistajaosuuskunta. Atria Oyj:n osakkeet listataan Helsingin pörssissä.
Historia

Vuonna 1903 Kuopion Karjanmyyntiosuuskunta (KKO) perustettiin Bruno Ilmoniemen johdolla.  Osuuskunta osti makkaratehtaan vuonna 1910, jolloin myös ensimmäiset Atrian makkarat valmistettiin.
Vuonna 1914 Karjanmyyntiosuuskunta Itikka perustettiin Seinäjoella. Kolme vuotta myöhemmin Itikka rakensi makkaratehtaan.
Ensimmäiset atrialaiset valmisruuat tulivat myyntiin vuonna 1937. Vuotta myöhemmin KKO vaihtoi nimekseen Savo-Karjalan Osuusteurastamo.
Vuonna 1956 Savo-Karjalan Osuusteurastamosta tuli Lihakunta. Toiminta alkoi kattamaan myös teollisuuden ja kaupan.
Lihakunta ja Karjapohjola fuusioivat laajentaen Pohjois-Suomeen vuonna 1972.  1970-luvun puolivälissä Lihakunta osti Pohjolan Liha Oy:n. Samana vuonna Itikka osti Maan Liha Oy:n osake-enemmistön.
Vuonna 1981 Lihakunta ja Itikka hankkivat molemmat omistukseensa osan Osuustukkukaupan lihasektorista.
1980-luvun puolivälissä Itikka osti OK-Liha Oy:n.
Vuonna 1988 Lihakunnan tytäryhtiö Lihapolar Oy perustettiin. Se alkoi huolehtia kaikesta tuotannollisesta toiminnasta, myynnistä ja markkinoinnista. Myös Itikka Liha-botnia Oy perustettiin. Kaikki Itikan teollinen ja kaupallinen toiminta hankintaa ja eläinvälitystä lukuun ottamatta siirrettiin tälle tytäryhtiölle.
Lihapolar Oy ja Itikka Liha-botnia Oy fuusioituvat vuonna 1990.Vuotta myöhemmin Itikka-Lihapolar aloitti toimintansa. Yhtiö hankki omistukseensa Osuuskunta Pohjanmaan Lihan ja listautui pörssiin.
Vuosina 1992–1996 toimintoja alettiin keskittää voimakkaasti kolmeen toimipisteeseen.
Nurmon valmisruokatuotantoa tehostettiin vuonna 1996, ja vuonna 1999 Forssalainen Liha ja Säilyke Oy hankittiin osaksi konsernia.
Atria listautui Helsingin pörssiin vuonna 1994. Yhtiö syntyi kahden suomalaisen liha-alan yrityksen, Lihapolar Oy:n ja Itikka Liha-botnia Oy:n fuusiossa vuonna 1990.
Liiketoiminta-alueet

Atria Suomi – johtava tuotemerkki on Atria, joka on useiden tuoteryhmiensä markkinajohtaja Suomessa. Atria Suomi on päivittäistavarakaupan markkinajohtaja edustamissaan tuoteryhmissä noin 25 prosentin toimittajaosuudella. Atria Suomi kehittää ja valmistaa sekä markkinoi ja myy tuoreita liha- ja muita elintarvikkeita sekä näihin liittyviä palveluja. Atria on Suomen teurastamoteollisuuden ja useiden lihatuoteryhmiensä markkinajohtaja ja yhtiöllä on merkittävää vientitoimintaa.
Atria Ruotsi – tunnetuin tuotemerkki Ruotsissa on Sibylla, joka on myös Atrian kansainvälisin brändi. Atria Ruotsi valmistaa ja markkinoi lihavalmisteita, tuoreita kanatuotteita, leivänpäällisiä ja eri tyyppisiä ateriaratkaisuja pääosin Ruotsin elintarvikemarkkinoilla. Sillä on useita arvostettuja ja tunnettuja tuotemerkkejä, joista useat ovat tuoteryhmiensä markkinajohtajia. Myös private label -toimijana Atria on vahva.
Atria Tanska & Viro – Atria Tanska & Viro tuottaa ja markkinoi leivänpäällisiä, lihaa ja lihavalmisteita pääosin Tanskan ja Viron elintarvikemarkkinoille.  Liiketoiminta-alueella on myös vientitoimintaa. Sillä on arvostettuja ja tunnettuja tuotemerkkejä, joista useat ovat tuoteryhmiensä markkinajohtajia tai markkinakakkosia..